Lav et referat af nedenstående tekst:

Tekst:
Gavlmalerier er typisk noget, man støder på i centrum af de større byer, og gennems de seneste år, er massevis af gavle og facader i Aalborg blevet udsmykket med flotte værker udført af internationale kunstnere. Men kunst i mange meters højde er ikke forbeholdt beboerne i bymidterne. I Gedsted i Vesthimmerland er der i disse dage ved at blive lagt sidste hånd på et maleri, der dækker en 26 meter høj silo. Det er den hollandske kunstner Joram Roukes, som står bag maleriet, og motivet er - meget passende - en ged. Maleriet sker som en del af KIRK Gallerys gavlmaleriprojekt "Out in The Open", som nu er i gang på fjerde år. Ideen med projektet er, som navnet antyder, at få kunsten ud af museer og gallerier, hvor så mange som muligt kan få glæde af den og mærke hvad det betyder at omgive sig med kunst i hverdagen. Det er også KIRK Gallery og "Out in The Open"-projektet, der står bag Aalborgs mange gavlmalerier, hvor det er lykkedes at hente internationalt anerkendte kunstnere inden for urban art til Aalborg for at sætte farve på byens gavle. Joram Roukes vil arbejde på gavlmaleriet indtil 24. juni, men han tager en kort pause lørdag 23. juni. Her udstiller nogle af sine nye værker på KIRK Gallery, hvor han vil være til stede for at fortælle om sin kunst. Den hollandske kunstner er kendt verden over for sine store oliemalerier og gavlværker, hvor han netop er ankommet direkte fra gavlmalerier og soloudstillinger i USA. Hans store oliemalerier er observationer og repræsentationer af den moderne verden vi lever i, samt den menneskelige opførsel og færden. Joram Roukes' udstilling på KIRK Gallery varer indtil 7. juli, mens silomaleriet i Gedsted naturligvis bliver, hvor det er længe endnu.

Referat:
Der kommer ekstra farve på Gedsted i Vesthimmerland, når en 26 meter høj silo bliver omdannet til et farverigt kunstværk.